CELEX: 62014TN0843
Language: sk
Date: 2014-12-24 00:00:00
Title: Vec T-843/14: Žaloba podaná 24. decembra 2014 – Gascogne Sack Deutschland a Gascogne/Komisia

16.2.2015   
            
            
               SK
            
            
               Úradný vestník Európskej únie
            
            
               C 56/27
            
         Žaloba podaná 24. decembra 2014 – Gascogne Sack Deutschland a Gascogne/Komisia
   (Vec T-843/14)
   (2015/C 056/38)
   Jazyk konania: francúzština
   
      Účastníci konania
   
   
      Žalobkyne: Gascogne Sack Deutschland (Wieda, Nemecko) a Gascogne (Saint-Paul-les-Dax, Francúzsko) (v zastúpení: F. Puel a E. Durand, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               určil mimozmluvnú zodpovednosť Európskej únie z dôvodu, že v konaní pred Všeobecným súdom neboli dodržané požiadavky viažuce sa k dodržaniu primeranej lehoty súdneho konania,
            
         a v dôsledku toho
   
               —
            
            
               uložil Európskej únii povinnosť zaplatiť primeranú a úplnú náhradu škody ako aj nemajetkovej ujmy, ktoré boli žalobkyniam spôsobené v dôsledku protiprávneho konania Únie, zodpovedajúce nižšie uvedeným sumám, spolu s kompenzačnými úrokmi a úrokmi z omeškania v sadzbe uplatňovanej Európskou centrálnou bankou na jej hlavné refinančné operácie, zvýšenej o dva percentuálne body, odo dňa podania tejto žaloby:
               
                           —
                        
                        
                           1 1 93  467 eur z titulu strát vzniknutých z dôvodu platenia dodatočných zákonných úrokov z nominálnej výšky sankcie po uplynutí primeranej lehoty,
                        
                     
                           —
                        
                        
                           1 87  571 eur z titulu strát vzniknutých z dôvodu dodatočných platieb za bankovú záruku po uplynutí primeranej lehoty,
                        
                     
                           —
                        
                        
                           2 0 00  000 eur z titulu ušlého zisku, resp. strát vzniknutých z dôvodu „neistoty“, a
                        
                     
                           —
                        
                        
                           5 00  000 eur z titulu nemajetkovej ujmy,
                        
                     
         
               —
            
            
               subsidiárne, ak sa konštatuje, že vyššie spôsobené ujmy musia byť prehodnotené, nariadil vykonanie znaleckého posudku podľa článku 65 písm. d), článku 66 ods. l a článku 70 Rokovacieho poriadku Všeobecného súdu,
            
         
               —
            
            
               v každom prípade uložil Európskej únii povinnosť nahradiť trovy tohto konania.
            
         
      Dôvody a hlavné tvrdenia
   
   Na podporu žaloby predkladajú žalobkyne jediný žalobný dôvod založený na porušení článku 47 druhého odseku Charty základných práv Európskej únie z dôvodu neprimeranej dĺžky konania na Všeobecnom súde, a teda na porušení ich základného práva, aby ich vec bola prejednaná v primeranej lehote.